Kuratórium VPN ZSM rozdelilo tohtoročné podpory

Kuratórium Verejnoprospešnej nadácie Zväzu Slovákov v Maďarsku (VPN ZSM) na svojom zasadnutí 29. júna 2018 rozhodlo o udelení podpôr na aktivity zamerané na zachovanie a rozvoj jazykovej a kultúrnej identity slovenskej národnostnej menšiny žijúcej na území Maďarska. Vláda Slovenskej republiky prostredníctvom Úradu pre Slovákov žijúcich v zahraničí (ÚSŽZ) poskytla finančnú podporu vo výške 99 581,76 € pre VPN ZSM ako súčasť štátnej podpory Slovákov žijúcich v zahraničí na realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných menšín v oblasti vzdelávania a kultúry z r. 2003. V zmysle Zmluvy o poskytnutí podpory uzatvorenej medzi ÚSŽZ a VPN ZSM nadácia je oprávnená použiť maximálne 10 % zo sumy poskytnutej podpory na vlastné prevádzkové náklady, na zabezpečenie organizovania, zverejňovania, realizácie a kontroly prideľovania podpôr žiadateľom.

Kuratórium vyčlenilo na päť turnusov tohtoročnej Školy v prírode - Poznaj svoje korene 52 000 €. V rámci prípravy VPN ZSM vypísala súbeh pre slovenské národnostné školy v Maďarsku. V poradí už jedenásty ročník Školy v prírode sa uskutoční v intervale od 2. septembra do 7. októbra 2018 v Rekreačnom zariadení Poniklec v Hronci pri Brezne. Školy v prírode sa zúčastnia najmä žiaci základných škôl, ale aj stredoškoláci a vysokoškoláci, ako aj pedagógovia - slovenčinári zo škôl, ktoré sa zapojili do programu. Spolu ide o približne 250 účastníkov. Na základe rozhodnutia kuratória VPN ZSM koordinátorkou, hlavnou organizátorkou programu aj v tomto roku je autorka projektu, predsedníčka ZSM Ruženka Egyedová Baráneková. Cieľom programu Poznaj svoje korene - Škola v prírode na Slovensku je v slovenskom prostredí zabezpečiť pre žiakov slovenských národnostných škôl možnosť zdokonaľovať sa v slovenskom jazyku; prehlbovať si citovú spolupatričnosť k slovenskému národu; pripraviť sa na štátnu skúšku zo slovenského jazyka a spoznávať históriu, kultúru a prírodné krásy Slovenska.

Členovia Správnej rady VPN ZSM vyčlenili 1 500 € na tohtoročný Folklórny festival Slovákov v Maďarsku a 2 000 € na jubilejné oslavy a publikácie Zväzu Slovákov v Maďarsku. VPN ZSM vyhlásila výzvu na predkladanie žiadostí o podporu slovenskej národnostnej menšiny v oblasti vzdelávania a kultúry v roku 2018. Žiadosti na podporu projektov mohli podávať školské a vzdelávacie inštitúcie, študenti vysokých škôl, pedagógovia, ako aj spoločenské organizácie, miestne a regionálne slovenské samosprávy. Cieľom podpory je prispieť k zachovaniu a rozvíjaniu kultúrnej a jazykovej identity osôb patriacich k slovenskej národnostnej menšine v Maďarsku, k zachovaniu slovenských kultúrnych hodnôt, k podpore slovenskej záujmovo-umeleckej a výchovno-vzdelávacej činnosti. Uprednostňovali sa žiadosti zamerané na uskutočnenie Koncepcie rozvoja slovenského výchovno-vzdelávacieho systému v Maďarsku - Akčného plánu Celoštátnej slovenskej samosprávy v Maďarsku; programy, ktoré prebiehajú v slovenskom jazyku a ktoré prispievajú k posilňovaniu slovenského národnostného povedomia; programy slúžiace na zachovanie slovenského jazyka a oživovanie slovenských tradícií, ako aj účasť na slovenských regionálnych a celoštátnych podujatiach a (súťažných) kultúrnych prehliadkach a stretnutiach. Do súbehu prišlo 91 projektov, suma požadovaných dotácií spolu: 20 593 633 forintov. Kuratórium v tomto roku podporilo 86 súbehov celkovou sumou 11 587 133 forintov (36 115 €) a pre obmedzené možnosti VPN ZSM, z dôvodu nedostatku finančných prostriedkov, resp. z formálnych dôvodov zamietlo 5 žiadostí.

Kuratórium VPN ZSM vymenováva ZSM ako zriaďovateľ. V zmysle uznesenia Valného zhromaždenia ZSM kuratórium tvoria: Matej Šipický (predseda), Anna Komjáthiová, Tomáš Nagy, Marta Papučková, Silvia Piššová Hégelyová, Vlasta Zsákaiová a Ruženka Egyedová Baráneková. Členkami Revíznej komisie VPN ZSM sú Alžbeta Szabová, Žofia Štrbiková a Judita Orliczká, tajomníkom VPN ZSM je Imrich Fuhl.

http://www.oslovma.hu/XXX/VpnVys18.rtf

Podpory Verejnoprospešnej nadácie
Zväzu Slovákov v Maďarsku na rok 2018

Školstvo, výchovno-vzdelávacia činnosť

Žiadateľ	Projekt	Suma	
Zoltán Berényi (Ďurka)	Slovenská jazyková súťaž	60 000 Ft	
Ladislav Lőrik (Ďurka)	Mimoriadne hodiny hudobnej výchovy	40 000 Ft	
Slovenská samospráva v Ďurke	Ľudový kroj pre deti	45 000 Ft	
Kapela Csibaj Banda v Jači	Nacvičovanie piesní (honorár učiteľa)	100 000 Ft	
Slovenská samospráva XIII. obvodu Budapešti	Vlastivedný tábor pre výhercov recitačnej súťaže v Zemplíne	100 000 Ft	
Materská škola Dlaníček v Teranoch	Návšteva slovenskej družobnej obce	90 500 Ft	
Pobočka ZSM v Čuvári	Ľudový kroj pre deti	145 000 Ft	
Slovenská samospráva v Slovenskom Komlóši	70-ročná slovenská škola (nástenný kalendár)	50 000 Ft	
Nadácia pre školu v Mlynkoch	VI. tematický deň „Slováci v Maďarsku”	130 500 Ft	
VP Nadácia Za Slovákov v Maďarsku	Budapeštianske odborné kolégium	200 000 Ft	
Základná škola v Slovenskom Komlóši	Účasť na Slovenských spievankách a veršovačkách	152 476 Ft	
Materská škola v Agárde	Slovenské učebné pomôcky pre deti	40 000 Ft	
Základná škola v Čabačude	Slovenské národnostné dni	100 000 Ft	
Slovenská samospráva v Tardoši	Medzinárodné stretnutie detí v tardošskej škole	50 000 Ft	
Základná škola v Níži	Naša škola 55 rokov v kaštieli	70 000 Ft	
Slovenská samospráva v Čabačude	Účasť na Slovenských spievankách a veršovačkách	100 000 Ft	
Slovenská škola v Békešskej Čabe	Doškoľovanie slovenských národnostných pedagógov	250 000 Ft	
Slovenská škola v Budapešti	Doškoľovanie slovenských národnostných pedagógov	250 000 Ft	
Spolok gerendášskych Slovákov	Letný detský tábor na Slovensku	80 000 Ft	
Katarína Lešťanová (Sarvaš)	Školné, resp. poplatky spojené so štúdiom	250 000 Ft	
Základná škola v Novej Hute	Nákup učebných pomôcok a jazykových kníh	179 657 Ft	
VP Nadácia Pre Čív	Pobyt žiakov-slovenčinárov na Slovensku	50 000 Ft	

Podpora kultúrnych aktivít

Žiadateľ	Projekt	Suma	
Čabianska organizácia Slovákov	Spevokol Orgován 20-ročný	140 000 Ft	
Pobočka ZSM v Pišpeku a M. Berényiová	Historické a ľudovo-hudobné dedičstvo slovenských osád	150 000 Ft	
Pobočka ZSM v Hollóháze	Družobné styky s mestom Bardejov	100 000 Ft	
Slovenská samospráva v Alkári	Národnostný deň	200 000 Ft	
Pobočka ZSM v Jači	Slovenský folklórny večierok	50 000 Ft	
Folklórny spolok Horenka v Kétšoproni	Účasť na Folklórnom festivale Slovákov v Maďarsku	207 000 Ft	
Slovenská samospráva XIII. obvodu Budapešti	Vystúpenie Slov. folklórneho súboru Limbora z Prahy	130 000 Ft	
Slovenská samospráva Komárňansko-ostrihomskej župy	Odborné doškoľovanie na Slovensku	180 000 Ft	
Pobočka ZSM v Orosláni	Jazykový tábor pre účastníkov kurzu slovenčiny	180 000 Ft	
Slovenská samospráva v Orosláni	Tábor mládežníckej dychovej skupiny Krídlovka	150 000 Ft	
Výskumný ústav CSSM	Populárno-vedecké prednášky „Z pohľadu vedy“	100 000 Ft	
Slovenský páví krúžok v Mlynkoch	Účasť na súťažnej prehliadke Slovenský škovránok	70 000 Ft	
Slovenský páví krúžok v Mlynkoch	Účasť na Folklórnom festivale Slovákov v Maďarsku	70 000 Ft	
Slovenská samospráva XII. obvodu Budapešti	Jubileum vydania antológie Výhonky	150 000 Ft	
Slovenská samospráva v Poľnom Berinčoku	Prezentácia kultúry miestnych Slovákov	150 000 Ft	
Slovenská samospráva v Poľnom Berinčoku	Kvalifikačný koncert slovenských spevákov a hudobníkov	280 000 Ft	
Slovenská samospráva v Jači	Kurz slovenčiny pre dospelých	50 000 Ft	
Slovenská samospráva v Kerepeši	XVII. Medzinárodný národnostný festival	150 000 Ft	
Slovenská samospráva v Horných Peťanoch	Národnostný deň	100 000 Ft	
Slovenský klub v Horných Peťanoch	Účasť na folklórnych slávnostiach v Detve	160 000 Ft	
Slovenská samospráva v Agárde	Ako žijú hevešskí Slováci?	150 000 Ft	
Spolok pre zachovávanie tradícií v Agárde	Národnostný deň	90 000 Ft	
Spevácka skupina Horenka v Novej Hute	Účasť na súťažnej prehliadke Slovenský škovránok	200 000 Ft	
Peštiansky región ZSM	Doškoľovanie, stretnutie vedúcich pobočiek	200 000 Ft	
Slovenská samospráva v Répašskej Hute	65. výročie založenia súboru Veľká Bukovinka	150 000 Ft	
FS Veľká Bukovinka v Répašskej Hute	Účasť na Folklórnom festivale Slovákov v Maďarsku	80 000 Ft	
Spevácky zbor v Répašskej Hute	Účasť na Folklórnom festivale Slovákov v Maďarsku	250 000 Ft	
Slovenská samospráva v Répašskej Hute	Účasť na súťažnej prehliadke Slovenský škovránok	150 000 Ft	
Čabianska organizácia Slovákov	Zamestnania Slovenského klubu s tradičnými remeslami	50 000 Ft	
Čabianska organizácia Slovákov	Čaba 300 - Gazdovský dvor	130 000 Ft	
Klub dôchodcov Jasná jeseň v Dunaeďháze	Družobné styky s obcou Svätý Peter na Slovensku	90 000 Ft	
Organizácia slov. mládeže v Maďarsku	Čaba 300 - Pokus o revitalizovanie slovenskej Čaby	100 000 Ft	
Slovenská samospráva Novohradskej župy	52. národnostné stretnutie v obci Banka	250 000 Ft	
Slovenská samospráva v Dunaeďháze	Slnečnica - Zachovanie miestnych slovenských tradícií	120 000 Ft	
Slovenská samospráva v Šalgótarjáne	Medzinárodné stretnutie netradičných hudobných nástrojov	130 000 Ft	
Slovenská samospráva v Šalgótarjáne	Slovenské a folkové dni	220 000 Ft	
Slovenská samospráva v Šalgótarjáne	Mesiac slovenskej kultúry v Šalgótarjáne	170 000 Ft	
Spolok pre zachovávanie slov. tradícií vo Veľkom Bánhedeši	Audionahrávka bánhedešských slovenských piesní	100 000 Ft	
Folklórne združenie Dúha v Malom Kereši	Folklórny súbor Dúha 40-ročný - Jubilejný galaprogram	200 000 Ft	
Nadácia za komlóšskych Slovákov	Účasť na Folklórnom festivale Slovákov v Maďarsku	222 000 Ft	
Združenie Novohradsko-hevešských Slovákov	Regionálny slovenský deň v Šalgótarjáne	250 000 Ft	
Združenie Novohradsko-hevešských Slovákov	XV. Haluškový festival vo Veňarci	190 000 Ft	
Folklórny spolok Zelený veniec v Ečeri	Slovenský večierok v Ečeri - Veselica na Michala	200 000 Ft	
Kruh priateľov Slovenského Komlóša	Výstava Komlóšana Ota Németha v Budapešti	130 000 Ft	
Slovenská samospráva v Gute	Zachovanie starých fotografií z Guty	100 000 Ft	
Slovenská samospráva v Pilíšskej Čabe	Národnostné popoludnie v Pilíšskej Čabe	120 000 Ft	
Páví krúžok Borouka v Telekgerendáši	Účasť na súťažnej prehliadke Slovenský škovránok	50 000 Ft	
Páví krúžok Borouka v Telekgerendáši	Účasť na Folklórnom festivale Slovákov v Maďarsku	200 000 Ft	
Pobočka ZSM v Číve	Družobné styky s obcou Nitra-Dražovce	80 000 Ft	
Slovenská samospráva v Pišpeku	Odhalenie pamätnej tabule Štefana Lamiho	250 000 Ft	
Slovenská samospráva v Tardoši	Deň tardošských Slovákov	200 000 Ft	
Slovenská samospráva v Tardoši	Tardošskí slovenskí aktivisti na Slovensku	80 000 Ft	
Kultúrny dom a knižnica Bélu Kálmánfiho v Číve	Slovenský jazykový kurz pre dospelých	150 000 Ft	
Klub Jasienky v Níži	25 rokov za slovenskú národnosť	150 000 Ft	
Slovenská samospráva II. obvodu Budapešti	Stretnutie s jubilujúcim Jurajom Dolnozemským	100 000 Ft	
Slovenská samospráva vo Vacove	Slovenské Vianoce	70 000 Ft	
Slovenská samospráva v Sudiciach	VI. Slovenský majáles	100 000 Ft	
Organizácia komlóšskych Slovákov	Slovenský gastronomický deň	150 000 Ft	
Slovenská samospráva v Malej Hute	Slovenské adventné stretnutie	70 000 Ft	
Slovenská samospráva v Pálháze	Deň Slovákov v Pálháze	85 000 Ft	
Spolok Kvety Hút v Pálháze	Účasť na súťažnej prehliadke Slovenský škovránok	250 000 Ft	
Slovenská samospráva v Eleku	Publikácia Slováci v Eleku	100 000 Ft	
Slovenská samospráva v Tatabányi-Bánhide	Slovenské banícke tradície	80 000 Ft	
Slovenská samospráva v Tatabányi-Bánhide	Slovenské dni v Bánhide	80 000 Ft	

Zamietnuté žiadosti, nepodporené projekty
(z dôvodu nedostatku finančných prostriedkov, resp. z formálnych dôvodov)

Žiadateľ	Projekt	
Čabianska organizácia Slovákov	Slovenská partnerská vzájomnosť	
Materská škola v Horných Peťanoch	Názorné pomôcky k vyučovaniu slovenčiny	
Materská škola v Číve	Digitálne pomôcky k vyučovaniu slovenčiny	
Spolok gerendášskych Slovákov	Vystúpenie divadelnej skupiny Hahota	
Spolok gerendášskych Slovákov	VI. Slovenský cirkevný tábor